شەفەق نیوز/ سەرچەوەیگ خۆجێیی، ئمڕوو دووشەممە، خەوەردا لە زەخمداربوین کەسەیلیگ فرەیان ژنن، لەوەر دیوار ماڵیگ لەناو پەرسەیگ لە ناحیەیەی بەنی سەعد لە باشوور شار بەعقوبە رمیا بانیان.
سەرچەوەگە ئەرا ئاژانس شەفەق نیوز وت: ١٤ کەس دویای رمانن دیوار ماڵیگ لەوەخت پرسە دانان لە ئاوای رەبیع لە باکوور ناحیەی بەنی سەعد زەخمدار بوین.
سەرچەوەگە وتیش: زەخمدارەیل وەرەو خەسەخانە بریان، و ٤ لەلیان زەخمەیلیان سەختە.
